nibzard/narodne-novine-full-text-markdown huggingface dataset:
## Odluka o postavljenju Franje Antuna Blaževića izvanrednog i opunomoćenog veleposlanika Republike Hrvatske u Republici Čile i za izvanrednog i opunomoćenog veleposlanika Republike Hrvatske u Republici

### NN 62/1996 (24.7.1996.), Odluka o postavljenju Franje Antuna Blaževića izvanrednog i opunomoćenog veleposlanika Republike Hrvatske u Republici Čile i za izvanrednog i opunomoćenog veleposlanika Republike Hrvatske u Republici

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91.), donosim

# **ODLUKU**

kojom postavljam FRANJU ANTUNA BLAŽEVIĆA izvanrednog i opunomoćenog
veleposlanika Republike Hrvatske u Republici Čile i za izvanrednog i opunomoćenog
veleposlanika Republike Hrvatske u Republici Boliviji, sa sjedištem u Santiagu.

Ova Odluka stupa na snagu danom donošenja.

Broj: 01-96-1281/1
Zagreb, 8. srpnja 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 62/1996-1220
## Odluka o osnivanju Konzulata Republike Hrvatske u Seoulu, Republika Koreja

### NN 62/1996 (24.7.1996.), Odluka o osnivanju Konzulata Republike Hrvatske u Seoulu, Republika Koreja

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 10. Zakona o
inozemnim poslovima ("Narodne novine" broj 53/91.), donosim

## **ODLUKU**

### **O OSNIVANJU KONZULATA REPUBLIKE HRVATSKE U SEOULU, REPUBLIKA KOREJA**

Osniva se Konzulat Republike Hrvatske u Seoulu, Republika Koreja, na
čelu sa počasnim konzulom i konzularnim područjem koje obuhvaća čitav teritorij
Republike Koreje.

Ova Odluka stupa na snagu danom donošenja.

Broj: 01-96-1311/1
Zagreb, 11. srpnja 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 62/1996-1221
## Odluka o imenovanju mr. Mladena Čuture za generalnog konzula Republike Hrvatske u Kanadi

### NN 62/1996 (24.7.1996.), Odluka o imenovanju mr. Mladena Čuture za generalnog konzula Republike Hrvatske u Kanadi

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 19. Zakona o
inozemnim poslovima ("Narodne novine" broj 53/91.), donosim

## **ODLUKU**

kojom se imenuje mr. MLADEN ČUTURA za generalnog konzula Republike Hrvatske
u Kanadi, sa sjedištem u Mississaugi, Provincija Ontario, i konzularnim
područjem koje obuhvaća sljedeće provincije: Ontario, Manitoba, Saskatchewan
i Northwest Territories.

Broj: 01-96-1310/1
Zagreb, 11. srpnja 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 62/1996-1222
## Rješenje o razrješenju Ante Maričića dužnosti povjerenika Vlade Republike Hrvatske za Grad Knin

### NN 62/1996 (24.7.1996.), Rješenje o razrješenju Ante Maričića dužnosti povjerenika Vlade Republike Hrvatske za Grad Knin

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 18. srpnja 1996. godine donijela

## **RJEŠENJE**

### **O RAZRJEŠENJU POVJERENIKA VLADE REPUBLIKE HRVATSKE ZA GRAD KNIN**

Razrješuje se ANTE MARIČIĆ dužnosti povjerenika Vlade Republike Hrvatske
za Grad Knin.

Klasa: 080-02/96-02/70
Urbroj: 50304/2-96-01
Zagreb, 18. srpnja 1996.

Predsjednik
**mr. Zlatko Mateša,** v. r.

Rješenje, NN 62/1996-1223
## Rješenje o imenovanju Zvonimira Puljića povjerenikom Vlade Republike Hrvatske za Grad Knin

### NN 62/1996 (24.7.1996.), Rješenje o imenovanju Zvonimira Puljića povjerenikom Vlade Republike Hrvatske za Grad Knin

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 18. srpnja 1996. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE ZA GRAD KNIN**

1. Imenuje se ZVONIMIR PULJIĆ, povjernikom Vlade Republike Hrvatske
za Grad Knin.

2. Povjerenik Vlade dužan je nastupiti danom primitka ovog Rješenja.

3. Povjerenik Vlade može imenovati pomoćnika, koji će mu pomagati u
obnašanju ovlasti iz djelokruga rada povjerenika.

4. Povjerenik Vlade odgovara za svoj rad Vladi Republike Hrvatske i
Ministarstvu uprave.

5. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

6. Ovo rješenje će se objaviti u "Narodnim novinama".

Klasa: 080-02/96-05/17
Urbroj: 50304/2-96-01
Zagreb, 18. srpnja 1996.

Predsjednik
**mr. Zlatko Mateša,** v. r.

Rješenje, NN 62/1996-1224
## Pravilnik o izmjeni Pravilnika o koncesijama u javnim telekomunikacijama

### NN 62/1996 (24.7.1996.), Pravilnik o izmjeni Pravilnika o koncesijama u javnim telekomunikacijama

# **MINISTARSTVO POMORSTVA, PROMETA I VEZA**

Na temelju članka 14. stavak (3) Zakona o telekomunikacijama ("Narodne
novine", br. 53/94) i na prijedlog Vijeća za telekomunikacije, ministar
pomorstva, prometa i veza, donosi

## **PRAVILNIK**

### **O IZMJENI PRAVILNIKA O KONCESIJAMA U JAVNIM TELEKOMUNIKACIJAMA**

Članak 1.

U Pravilniku o koncesijama u javnim telekomunikacijama ("Narodne novine",
br. 18/95) članka 6. mijenja se i glasi:

"Članak 6.

(1) Koncesionar radija ili televizije, prigodom emitiranja programa
drugih ili pojedinih emisija u skladu s odredbom iz članka 62. stavka (3),
(4), (5) ili (6) Zakona o telekomunikacijama mora se držati svoje programske
sheme iz članka 14. stavka (4) istog zakona.

(2) Koncesionar radija ili televizije, na lokalnoj razini prigodom emitiranja
programa iz članka (1) ovog članka ne smije izmijeniti lokalno obilježje
svojeg programa, primjeren razini na kojoj emitira program. Povezivanje
(umrežavanje) sustava odašiljača dva i više koncesionara, radi emitiranja
zajedničkog programa, nije dopušteno, osim u slučajevima iz članka 62.
stavk 5. Zakona o telekomunikacijama.

(3) Prigodom emitiranja programa iz stavka 1. ovog članka, koncesionar
radija mora najmanje svakih pola sata emitirati svoj identifikacijski znak,
a koncesionar televizije mora zadržati svoj identifikacijski znak.

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/96-02/49
Urbroj: 530-07/96-3
Zagreb, 16. srpnja 1996.

Ministar
**mr. Željko Lužavec,** v. r.

Pravilnik, NN 62/1996-1225
## Pravilnik o uvjetima i načinu obavješćivanja potrošača o svojstvima proizvoda alkoholnih pića, duhana i duhanskih prerađevina koji se ne smatra reklamiranjem

### NN 62/1996 (24.7.1996.), Pravilnik o uvjetima i načinu obavješćivanja potrošača o svojstvima proizvoda alkoholnih pića, duhana i duhanskih prerađevina koji se ne smatra reklamiranjem

# **MINISTARSTVO ZDRAVSTVA**

Temeljem članka 13. stavka 5. Zakona o zdravstvenoj ispravnosti i zdravstvenom
nadzoru nad namirnicama i predmetima opće uporabe ("Narodne novine", br.
60/92, 26/93, 29/94 i 55/96) ministar zdravstva donosi

## **PRAVILNIK**

### **O UVJETIMA I NAČINU OBAVJEŠĆIVANJA POTROŠAČA O SVOJSTVIMA PROIZVODA ALKOHOLNIH PIĆA, DUHANA I DUHANSKIH PRERAĐEVINA KOJI SE NE SMATRA REKLAMIRANJEM**

Članak 1.

Ovim Pravilnikom utvrđuju se uvjeti te način obavješćivanja potrošača
o svojstvima proizvoda alkoholnih pića, duhana i duhanskih prerađevina
koji se ne smatra reklamiranjem u smislu članka 13. stavka 1. Zakona o
zdravstvenoj ispravnosti i zdravstvenom nadzoru nad namirnicama i predmetima
opće uporabe.

Članak 2.

Ne smatra se reklamiranjem obavješćivanje potrošača o proizvodima alkoholnih
pića, duhana i duhanskih prerađevina pod uvjetom da je predmet obavijesti
novi proizvod ili promijenjena osobina ili cijena postojećeg proizvoda.

Članak 3.

Obavješćivanjem potrošača iz članka 2. ovoga Pravilnika ne smatra se
isticanje naziva drugog proizvoda ili pravne osobe čije je ime jednako
nazivu proizvoda alkoholnog pića, duhana ili duhanskih prerađevina ili
nazivu njihovog proizvođača.

Članak 4.

Isticanje obavijesti iz članka 2. ovoga Pravilnika moguće je najduže
15 dana u prostorijama u kojima se prodaju proizvodi alkoholnih pića, duhana
i duhanskih prerađevina i to na mjestu njihove naplate.

Obavijest ne smije biti vidljiva izvan prostorije iz stavka 1. ovoga
članka.

Članak 5.

Obavijest potrošačima proizvoda alkoholnih pića, duhana i duhanskih
prerađevina iz članka 2. ovoga Pravilnika ne smije sadržavati slikovne
priloge ili rješenja te ne smije prelaziti veličinu od 20¤30 cm.

Obavijest mora sadržavati nadnevak isticanja.

Članak 6.

Obavješćivanje potrošača koje se odnosi na pivo ne smatra se reklamiranjem.

Odredbe članka 2., 3., 4. i 5. ovoga Pravilnika ne odnose se na obavješćivanje
iz stavka 1. ovoga članka.

Članak 7.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/96-03-0001
Urbroj: 534-02-30-96-0001
Zagreb, 18. srpnja 1996.

Ministar
**prof. dr. sc. Andrija Hebrang,** v. r.

Pravilnik, NN 62/1996-1229
## Pravilnik o izmjeni i dopuni Pravilnika o ostvarivanju socijalne zaštite

### NN 62/1996 (24.7.1996.), Pravilnik o izmjeni i dopuni Pravilnika o ostvarivanju socijalne zaštite

# **MINISTARSTVO RADA I SOCIJALNE SKRBI**

Na osnovi članka 95. Zakona o socijalnoj zaštiti ("Narodne novine",
br. 10/91. - pročišćeni tekst, br. 19/91. i 26/93.) ministar rada i socijalne
skrbi donosi

## **PRAVILNIK**

### **O IZMJENI I DOPUNI PRAVILNIKA O OSTVARIVANJU SOCIJALNE ZAŠTITE**

Članak 1.

U Pravilniku o ostvarivanju socijalne zaštite ("Narodne novine", br.
10/91, 38/92, 5/93 i 113/93) u članku 13. stavku 1. točka 3. mijenja se
i glasi:

"3. višestruka oštećenost (gluhoća i umjerena mentalna retardacija,
totalna demencija, kronična psihotična stanja i terminalni stadij malignih
bolesti.)"

Iza točke 3. dodaje se točka 4. koja glasi:

"4. sljepoća (gubitak oba oka, potpuni gubitak vida oba oka ili vrlo
veliko smanjenje vida - oštrina vida boljeg oka manja od 0,05%)."

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 550-01/94-01/38
Urbroj: 524-01-96-10
Zagreb, 8. srpnja 1996.

Ministar
**Joso Škara,** v. r.

Pravilnik, NN 62/1996-1230
## Pravilnik o iskaznici turističkog vodiča

### NN 62/1996 (24.7.1996.), Pravilnik o iskaznici turističkog vodiča

# **MINISTARSTVO TURIZMA**

Na temelju članka 41. stavka 2. Zakona o turističkoj djelatnosti ("Narodne
novine" br. 8/96.), ministar turizma, donosi

## **PRAVILNIK**

### **O ISKAZNICI TURISTIČKOG VODIČA**

Članak 1.

Pravilnikom o iskaznici turističkog vodiča propisuje se oblik i obrazac
iskaznice turističkog vodiča, te način njezinog izdavanja i uporabe.

Članak 2.

Iskaznicu turističkog vodiča izdaje županijski ured odnosno ured Grada
Zagreba nadležan za poslove turizma na čijem području turistički vodič
pruža uslugu (u daljnjem tekstu: nadležni ured), na zahtjev turističkog
vodiča.

Zahtjevu turističkog vodiča za izdavanje iskaznice turističkog vodiča
potrebno je priložiti odobrenje za pružanje usluga turističkog vodiča izdano
od strane nadležnog ureda sukladno članku 30. Zakona o turističkoj djelatnosti.

Članak 3.

Iskaznica turističkog vodiča je pravokutnog oblika veličine 8,5¤5,5
cm na kartonskoj podlozi bijele boje, a presvučena je plastičnim materijalom.

Prednja strana iskaznice sadrži naziv "REPUBLIKA HRVATSKA" s utisnutim
grbom Republike Hrvatske ispod kojeg piše "ŽUPANIJA/GRAD", "TURISTIČKI
VODIČ GUIDE", a ispod kojega je prostor u koji se upisuje ime i prezime
turističkog vodiča, JMBG i brojčana oznaka upisa pod kojim je turistički
vodič upisan u Upisnik turističkih vodiča.

Na desnoj strani iskaznice turističkog vodiča nalazi se prostor za fotografiju
turističkog vodiča veličine 28¤32 mm.

Na poleđini iskaznice turističkog vodiča nalazi se prostor u koji nadležni
ured, sukladno odobrenju za pružanje usluga turističkog vodiča, upisuje
područje za koje je turistički vodič položio stručni ispit za turističkog
vodiča i strani jezik odnosno strane jezike na kojima će turistički vodič
pružati svoje usluge.

Obrazac iskaznice turističkog vodiča s odgovarajućim sadržajem otiskan
je uz ovaj Pravilnik i čini njegov sastavni dio.

Članak 4.

Turistički vodič, prilikom pružanja usluga turističkog vodiča, mora
nositi na vidljivom mjestu iskaznicu turističkog vodiča koju pričvršćuje
mehanizmom u obliku kopče.

Članak 5.

Nova se iskaznica turističkog vodiča može izdati tek nakon što je izgubljena
ili na drugi način nestala iskaznica turističkog vodiča oglašena nevažećom.

Članak 6.

Nadležni ured, o izdanim iskaznicama turističkih vodiča vodi evidenciju.

Članak 7.

Danom početka primjene ovoga Pravilnika prestaje važiti Pravilnik o
legitimaciji i izgledu značke turističkog vodiča ("Narodne novine" br.
33/91.).

Članak 8.

Ovaj Pravilnik stupa na snagu osmoga dana od dana objave u "Narodnim
novinama", a primjenjivat će se od 31. prosinca 1996. godine.

Klasa: 011-01/96-01/22
Urbroj: 529-02/96-1
Zagreb, 30. lipnja 1996.

Ministar
**mr. Niko Bulić,** v. r.

![](dodatni/365065.gif)

![](dodatni/365066.gif)

Pravilnik, NN 62/1996-1235
## Naredba o zabrani uvoza u Republiku Hrvatsku i provoza preko teritorija Republike Hrvatske papkara (goveda, ovaca, koza i svinja) te proizvoda od tih životinja, kao i životinjske hrane i stelje podrij

### NN 62/1996 (24.7.1996.), Naredba o zabrani uvoza u Republiku Hrvatsku i provoza preko teritorija Republike Hrvatske papkara (goveda, ovaca, koza i svinja) te proizvoda od tih životinja, kao i životinjske hrane i stelje podrij

# **MINISTARSTVO POLJOPRIVREDE I ŠUMARSTVA**

Na temelju članka 111. stavka 1. točka 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj 52/91, 64/91,
26/93 i 29/94.) ministar poljoprivrede i šumarstva donosi

# **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE PAPKARA (GOVEDA, OVACA, KOZA I SVINJA) TE PROIZVODA OD TIH ŽIVOTINJA KAO I ŽIVOTINJSKE HRANE I STELJE PODRIJETLOM IZ REPUBLIKE GRČKE**

I.

Radi sprečavanja unošenja u Republiku Hrvatsku zarazne bolesti slinavke
i šapa naređuju se sljedeće mjere:

1. Zabranjuje se uvoz u Republiku Hrvatsku i provoz preko teritorija
Republike Hrvatske iz Republike Grčke:

a) živih papkara (goveda, ovaca, koza i svinja);

b) proizvoda životinjskog podrijetla od papkara, osim toplinski obrađenih
konzervi od mesa, sirovih koža soljenih morskom soli i obrađenih kalciniranom
sodom, ako su tako obrađene kože bile skladištene najmanje 30 dana prije
utovaranja u mjestu podrijetla i ako u mjestu podrijetla kože i 40 km unaokolo
nije bilo slinavke i šapa u posljednjih šest mjeseci, toplinski obrađenog
masnog tkiva i vune prane u alkalnoj vodenoj otopini pri pH vrijednosti
10, uz dodatak natrijeva karbonata (Na2CO3) u količini od 1,5 do 2 g na
litru, i sušene u zračnoj struji pri temperaturi 800C;

c) životinjske hrane, stelje i bilja, osim ako pošiljku ne prati veterinarska
potvrda u kojoj potpisani inspektor potvrđuje:

- da je roba podrijetlom iz mjesta u kojem i 40 km unaokolo, nije u
posljednjih šest mjeseci utvrđena zarazna bolest slinavka i šap;

- da je vozilo prije utovara očišćeno i dezinficirano.

II.

Ova Naredba stupa na snagu danom objave u "Narodnim novinama".

Klasa: 011-02/96-01/112
Urbroj: 525-01-96-01
Zagreb, 16. srpnja 1996.

Ministar
poljoprivrede i šumarstva
**Matej Janković,** v. r.

Naredba, NN 62/1996-1238
## Popis registriranih objekata u djelatnosti trgovine, konzerviranja, skladištenja i prerade kože

### NN 62/1996 (24.7.1996.), Popis registriranih objekata u djelatnosti trgovine, konzerviranja, skladištenja i prerade kože

# **MINISTARSTVO POLJOPRIVREDE I ŠUMARSTVA**

Na temelju članka 18. i 27. Zakona o zdravstvenoj zaštiti životinja
i veterinarskoj djelatnosti ("Narodne novine" broj 52/91., 64/91., 26/93.
i 29/94.) Ministarstvo poljoprivrede i šumarstva - Uprava za veterinarstvo,
objavljuje

## **POPIS REGISTRIRANIH OBJEKATA U DJELATNOSTI TRGOVINE, KONZERVIRANJA, SKLADIŠTENJA I PRERADE KOŽE**

I. Za konzerviranje, skladištenje i preradu kože te promet sirove soljene
i wet blue kože na unutarnjem i vanjskom tržištu:

1. "ZADAR" poduzeće za proizvodnju kože d. d.

a) objekt u Zadru, Franka Lisice 42

b) objekt u Gračacu

Kontrolni broj 406

2. OSJEČKA TVORNICA KOŽE d. d.

OSIJEK, Kišpatićeva 2

Kontrolni broj 126

II. Za konzerviranje, skladištenje i promet sirovom soljenom kožom na
unutarnjem i vanjskom tržištu:

1. "PIK VRBOVEC - Mesna industrija" d. d.

VRBOVEC, Zagrebačka 148

Kontrolni broj 10

2. "JAKOPEC" - Mesna industrija

ZLATAR BISTRICA, V. Nazora 36

Kontrolni broj 60

3. "REKO" - unutarnja i vanjska trgovina i ugostiteljstvo d. o. o.

SESVETE, Rimski put b. b.

Kontrolni broj 414

4. "ILIR-COMPANY" s p. o.

SEGET GORNJI

Kontrolni broj 127

5. "OSIJEK-KOTEKS" d. d. - Društvo za građevinarstvo, transport, eksploataciju
i prodaju šljunka i pijeska te preradu i promet kožom i vunom

OSIJEK, Vukovarska 316

Kontrolni broj 142

6. "GIVAN-PROM" d. o. o.

DONJA STUBICA, Lepa Ves 92

Kontrolni broj 64

7. "KOTO-PROMET" d. o. o.

Preimenovanje poduzeća "COSTELA"

DONJA PUŠĆA, Voćarska 4

Kontrolni broj 63

III. Za konzerviranje, skladištenje i promet sirovom soljenom kožom
na unutarnjem tržištu

1. "DERMA-KOTEKS" d. o. o.

KARLOVAC, Obala Račkog 9

Kontrolni broj 212

Klasa: 322-1/96-1/505
Urbroj: 525-06-96-01
Zagreb, 18. srpnja 1996.

Ministar
poljoprivrede i šumarstva
**Matej Janković,** v. r.

Ostalo, NN 62/1996-1239
## Odluka o sniženju stope carine za uvoz opreme, uređaja, aparata i vozila i njihovih dijelova u koje su ugrađeni dijelovi proizvedeni u Republici Hrvatskoj

### NN 63/1996 (26.7.1996.), Odluka o sniženju stope carine za uvoz opreme, uređaja, aparata i vozila i njihovih dijelova u koje su ugrađeni dijelovi proizvedeni u Republici Hrvatskoj

# **VLADA REPUBLIKE HRVATSKE**

Na temelju članka 8. Zakona o carinskoj tarifi ("Narodne novine", broj
49/96), Vlada Republike Hrvatske je na sjednici održanoj 25. srpnja 1996.
godine donijela

## **ODLUKU**

### **O SNIŽENJU STOPE CARINE ZA UVOZ OPREME, UREĐAJA, APARATA I VOZILA I NJIHOVIH DIJELOVA U KOJE SU UGRAĐENI DIJELOVI PROIZVEDENI U REPUBLICI HRVATSKOJ**

I.

Pri uvozu opreme, uređaja, aparata i vozila i njihovih dijelova, u koje
su temeljem ugovora o poslovnoj suradnji ugrađeni dijelovi proizvedeni
u Republici Hrvatskoj, carina se plaća po stopi carine propisanoj u Carinskoj
tarifi umanjenoj za 50%.

Carina po stopi iz stavka 1. ove točke može se rabiti do vrijednosti
izvezenih i u opremu, uređaje, aparate i vozila ili u njihove dijelove
ugrađenih dijelova proizvedenih u Republici Hrvatskoj.

Korisnik carinske povlastice iz stavka 1. ove točke je domaće trgovačko
društvo koje je izvezlo dijelove ugrađene u opremu, uređaje, aparate i
vozila ili njihove dijelove koji se uvoze.

II.

Rješenje o plaćanju carine po sniženoj stopi carine temeljem točke I.
ove Odluke donosi ovlaštena carinarnica.

Uz pisani zahtjev za izdavanje rješenja iz stavka 1. ove točke, korisnik
povlastice podnosi:

- uvoznu carinsku deklaraciju za opremu, uređaje, aparate i vozila i
njihove dijelove koji se uvoze, u koje su ugrađeni dijelovi proizvedeni
u Republici Hrvatskoj;

- izvozne carinske deklaracije dijelova proizvedenih u Republici Hrvatskoj,
koji su izvezeni i ugrađeni u opremu, uređaje, aparate, vozila ili njihove
dijelove koji se uvoze, te

- izvornik ili ovjereni preslik ugovora o poslovnoj suradnji, temeljem
kojega se izvoze dijelovi i ugrađuju u proizvod koji se uvozi.

III.

Potanje upute za provođenje ove Odluke donijet će ministar financija
u suradnji s ministrom gospodarstva.

IV.

Ova Odluka stupa na snagu osmoga dana od dana objave u "Narodnim novinama".

Klasa: 413-04/96-01/02
Urbroj: 5030105-96-1
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 63/1996-1240
## Odluka o osnivanju predstavništva Hrvatske gospodarske komore za Bosnu i Hercegovinu

### NN 63/1996 (26.7.1996.), Odluka o osnivanju predstavništva Hrvatske gospodarske komore za Bosnu i Hercegovinu

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
16. Zakona o Hrvatskoj gospodarskoj komori ("Narodne novine" br. 66/91
i 73/91), Vlada Republike Hrvatske je na sjednici održanoj 25. srpnja 1996.
godine donijela

## **ODLUKU**

### **O OSNIVANJU PREDSTAVNIŠTVA HRVATSKE GOSPODARSKE KOMORE ZA BOSNU I HERCEGOVINU**

Daje se suglasnost na Odluku o osnivanju predstavništva Hrvatske gospodarske
komore za Bosnu i Hercegovinu, koju je Skupština Hrvatske gospodarske komore
donijela 21. lipnja 1996. godine.

Klasa: 300-01/96-01/01
Urbroj: 5030116-96-2
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 63/1996-1242
## Odluka o davanju suglasnosti na Statut Lučke uprave Rijeka

### NN 63/1996 (26.7.1996.), Odluka o davanju suglasnosti na Statut Lučke uprave Rijeka

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
38. stavka 1. točke 15. Zakona o morskim lukama ("Narodne novine", broj
108/95), Vlada Republike Hrvatske je na sjednici održanoj 25. srpnja 1996.
godine donijela

## **ODLUKU**

### **O DAVANJU SUGLASNOSTI NA STATUT LUČKE UPRAVE RIJEKA**

Daje se suglasnost na Statut Lučke uprave Rijeka, koji je Upravno vijeće
Lučke uprave Rijeka donijelo na sjednici održanoj 2. srpnja 1996. godine.

Klasa: 342-21/96-01/07
Urbroj: 5030116-96-3
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 63/1996-1243
## Odluka o odobrenju prospekta i izdavanja vrijednosnih papira "Convest banci", d. d. Zagreb

### NN 63/1996 (26.7.1996.), Odluka o odobrenju prospekta i izdavanja vrijednosnih papira "Convest banci", d. d. Zagreb

# **MINISTARSTVO FINANCIJA Komisija za vrijednosne papire**

Na temelju članka 12. stavka 1. toč. 2., članka 20 stavka 1. i članka
106. stavka 3. Zakona o izdavanju i prometu vrijednosnim papirima ("Narodne
novine", broj 107/95.), Komisija za vrijednosne papire, u povodu zahtjeva
"Convest banke" d.d., Zagreb, Gajeva 33, od 24. travnja 1996. za odobrenje
prospekta i izdavanja druge emisije dionica, donijela je

## **ODLUKU**

### **O ODOBRENJU PROSPEKTA I IZDAVANJA VRIJEDNOSNIH PAPIRA**

1. "Convest banci", d.d. Zagreb, Gajeva 33 odobrava se Prospekt o povećanju
temeljnog kapitala banke uz obvezu objave.

2. "Convest banci" , d.d. odobrava se izdavanje vrijednosnih papira
druge emisije dionica u svoti od 38.000.000,00 kuna i to 10.000 redovnih
dionica, pojedinačne nominalne vrijednosti od 3.800,00 kuna po dionici.

3. Ova odluka objavljuje se u "Narodnim novinama".

Klasa: 450-08/96-01/39
Urbroj: 513-11/96-4
Zagreb, 24. svibnja 1996.

Predsjednik Komisije
**Božo Prka,** v. r.

Odluka, NN 63/1996-1245
## Odluka o odobrenju prospekta i izdavanja vrijednosnih papira "Autocentru Merkur", d. d. Zagreb

### NN 63/1996 (26.7.1996.), Odluka o odobrenju prospekta i izdavanja vrijednosnih papira "Autocentru Merkur", d. d. Zagreb

# **MINISTARSTVO FINANCIJA Komisija za vrijednosne papire**

Na temelju članka 12. stavka 1. toč. 2., članka 20. stavka 1. i članka
106. stavka 3. Zakona o izdavanju i prometu vrijednosnim papirima ("Narodne
novine", broj 107/95.), Komisija za vrijednosne papire, u povodu zahtjeva
"Autocentra Merkur" d.d., Zagreb, Martićeva 9, od 29. travnja 1996. za
odobrenje prospekta i izdavanja četvrte emisije dionica, donijela je

## **ODLUKU**

### **O ODOBRENJU PROSPEKTA I IZDAVANJA VRIJEDNOSNIH PAPIRA**

1. "Autocentru Merkur", d.d. Zagreb, Martićeva 9 odobrava se Prospekt
za izdavanje dionica serije "D" uz obvezu objave.

2. "Autocentru Merkur", d.d. odobrava se izdavanje vrijednosnih papira
četvrte emisije dionica u svoti od 72.409.000,00 kuna i to 38.110 redovnih
dionica na ime, serije "D", pojedinačne nominalne vrijednosti od 1.900,00
kuna po dionici.

3. Ova odluka objavljuje se u "Narodnim novinama".

Klasa: 450-08/96-01/41
Urbroj: 513-11/96-5
Zagreb, 24. svibnja 1996.

Predjednik Komisije
**Božo Prka,** v. r.

Odluka, NN 63/1996-1246
## Odluka o odobrenju prospekta i izdavanja vrijednosnih papira "Kreditnoj banci Zagreb", d. d. Zagreb

### NN 63/1996 (26.7.1996.), Odluka o odobrenju prospekta i izdavanja vrijednosnih papira "Kreditnoj banci Zagreb", d. d. Zagreb

# **MINISTARSTVO FINANCIJA Komisija za vrijednosne papire**

Na temelju članka 12. stavka 1. toč. 2., članka 20. stavka 1. članka
106. stavka 3. Zakona o izdavanju i prometu vrijednosnim papirima ("Narodne
novine", broj 107/95.), Komisija za vrijednosne papire, u povodu zahtjeva
"Kreditne banke Zagreb" d.d., Zagreb, Ulica grada Vukovara 74, od 29. travnja
1996. za odobrenje prospekta i izdavanja treće emisije dionica, donijela
je

## **ODLUKU**

### **O ODOBRENJU PROSPEKTA I IZDAVANJA VRIJEDNOSNIH PAPIRA**

1. "Kreditnoj banci Zagreb", d.d. Zagreb, Ulica grada Vukovara 74 odobrava
se Prospekt o povećanju temeljnog kapitala banke uz obvezu objave.

2. "Kreditnoj banci Zagreb", d.d. odobrava se izdavanje vrijednosnih
papira treće emisije dionica u svoti od 73.630.000,00 kuna i to 19.900
redovnih dionica na ime, serije "B", pojedinačne nominalne vrijednosti
od 3.700,00 kuna po dionici.

3. Ova odluka objavljuje se u "Narodnim novinama".

Klasa: 450-08/96-01/52
Urbroj: 513-11/96-3
Zagreb, 24. svibnja 1996.

Predsjednik Komisije
**Božo Prka,** v. r.

Odluka, NN 63/1996-1247
## Odluka o odobrenju prospekta i izdavanja vrijednosnih papira "Ilovcu", d. d. Karlovac

### NN 63/1996 (26.7.1996.), Odluka o odobrenju prospekta i izdavanja vrijednosnih papira "Ilovcu", d. d. Karlovac

# **MINISTARSTVO FINANCIJA Komisija za vrijednosne papire**

Na temelju članka 12. stavka 1. toč. 2., članka 20. stavka 1. i članka
106. stavka 3. Zakona o izdavanju i prometu vrijednosnim papirima ("Narodne
novine", broj 107/95.), Komisija za vrijednosne papire, u povodu zahtjeva
"Ilovac" d.d., Karlovac, Zagrebačka 19, od 20. svibnja 1996. za odobrenje
prospekta i izdavanja druge emisije dionica, donijela je

## **ODLUKU**

### **O ODOBRENJU PROSPEKTA I IZDAVANJA VRIJEDNOSNIH PAPIRA**

1. "Ilovcu", d.d. Karlovac, Zagrebačka 19 odobrava se prospekt za izdavanje
druge emisije dionica uz obvezu objave.

2. "Ilovcu", d.d. odobrava se izdavanje vrijednosnih papira druge emisije
dionica u svoti od 34.634.200,00 kuna i to 346.342 dionica, pojedinačne
nominalne vrijednosti od 100,00 kuna po dionici.

3. Ova odluka objavljuje se u "Narodnim novinama".

Klasa: 450-08/96-01/70
Urbroj: 513-11/96-2
Zagreb, 18. lipnja 1996.

Predsjednik komisije
**Božo Prka,** v. r.

Odluka, NN 63/1996-1248
## Odluka o imenovanju sudaca Općinskih sudova

### NN 63/1996 (26.7.1996.), Odluka o imenovanju sudaca Općinskih sudova

# **DRŽAVNO SUDBENO VIJEĆE**

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 21. lipnja 1996. godine, donijelo je

## **ODLUKU**

### **O IMENOVANJU SUDACA OPĆINSKIH SUDOVA**

I

Za suce *Općinskog suda u Imotskom* imenuje se:

1. Marija Ćosić, sudac Općinskog suda u Imotskom,

2. Boro Misir, predsjednik Prekršajnog suda u Imotskom,

3. Ante Rebić, sudac Općinskog suda u Imotskom,

4. Vinko Sočo, diplomirani pravnik iz Imotskog,

5. Dražen Ujević, sudac Općinskog suda u Imotskom.

Za suce *Općinskog suda u Makarskoj* imenuje se:

1. Snježana Budman, diplomirani pravnik iz Duborvnika,

2. Ivica Šimundža, diplomirani pravnik iz Splita

3. Predrag Trutin, diplomirani pravnik iz Makarske.

Za suce *Općinskog suda u Omišu* imenuju se:

1. Marica Goreta, diplomirani pravnik iz Splita,

2. Lidija Leko, sudac Općinskog suda u Omišu,

3. Boris Mimica, diplomirani pravnik iz Mimica.

Za suce *Općinskog suda u Sinju* imenuju se:

1. Nataša Delonga, sudac Općinskog suda u Sinju,

2. Mira Đapić, sudac Općinskog suda u Sinju,

3. Iris Klafurić-Buzov, diplomirani pravnik iz Splita,

4. Jagoda Matić, diplomirani pravnik iz Sinja,

5. Dragica Samardžić, sudac Općinskog suda u Sinju.

Za suce *Općinskog suda u Starom Gradu* imenuju se:

1. Jadranka Jeličić, sudac Općinskog suda u Starom Gradu,

2. Željko Paršić, sudski savjetnik u Općinskom sudu u Starom Gradu.

Za suce *Općinskog suda u Supetru* imenuju se:

1. Jelena Kvarantan Karuza, diplomirani pravnik iz Splita,

2. Ivana Mogić Melvan, diplomirani pravnik iz Splita.

Za suce *Općinskog suda u Trogiru* imenuju se:

1. Divna Ivančev, sudac Općinskog suda u Trogiru,

2. Ivanka Karadža, sudski savjetnik u Općinskom sudu u Splitu,

3. Željko Klanac, sudac Općinskog suda u Trogiru,

4. Denis Pancirov-Parcen, sudac Općinskog suda u Trogiru.

Za suca *Općinskog suda u Vrgorcu* imenuje se:

1. Milenko Radonić, sudac Općinskog suda u Vrgorcu.

II

Imenovani suci općinskih sudova stupit će na dužnost dana 4. srpnja
1996. godine.

Broj: ID-45/1996.
Zagreb, 21. lipnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 63/1996-1249
## Odluka o imenovanju predsjednika Općinskog suda u Pazinu

### NN 63/1996 (26.7.1996.), Odluka o imenovanju predsjednika Općinskog suda u Pazinu

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 21. lipnja 1996. godine, donijelo je

## **ODLUKU**

### **O IMENOVANJU PREDSJEDNIKA OPĆINSKOG SUDA U PAZINU**

I

Za predsjednika *Općinskog suda u Pazinu* imenuje se:

- Adrijana Labinjan Skok, sudac Općinskog suda u Pazinu.

II

Imenovani predsjednik Općinskog suda u Pazinu stupit će na dužnost dana
4. srpnja 1996. godine.

Broj: ID-44/1996.
Zagreb, 21. lipnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 63/1996-1250
## Odluka o imenovanju sudaca Općinskog suda u Splitu

### NN 63/1996 (26.7.1996.), Odluka o imenovanju sudaca Općinskog suda u Splitu

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 20. lipnja 1996. godine, donijelo je

## **ODLUKU**

### **O IMENOVANJU SUDACA OPĆINSKOG SUDA U SPLITU**

I

Za suce *Općinskog suda u Splitu* imenuju se:

1. Andreja Boras-Ivanišević, sudski savjetnik u Općinskom sudu u Splitu,

2. Neven Cambi, sudac Općinskog suda u Splitu na dužnosti suca Vojnog
suda u Splitu,

3. Verica Franić, sudski savjetnik u Općinskom sudu u Splitu,

4. Zoran Kežić, sudac Općinskog suda u Splitu na dužnosti suca Vojnog
suda u Splitu,

5. Bruno Klein, diplomirani pravnik iz Splita,

6. Josip Kraljević, sudac Općinskog suda u Splitu,

7. Ante Kunjašić, sudac Općinskog suda u Splitu,

8. Senija Ledić, sudski savjetnik u Trgovačkom sudu u Splitu,

9. Marica Lović, diplomirani pravnik iz Splita,

10. Slavko Lozina, sudac Općinskog suda u Splitu,

11. Jadranka Luketin, sudac Općinskog suda u Splitu,

12. Dunja Ljubičić, diplomirani pravnik iz Splita,

13. Maria Majić, diplomirani pravnik iz Splita,

14. Stjepan Mamić, sudski savjetnik u Općinskom sudu u Splitu,

15. Ankica Matić, sudac Općinskog suda u Splitu,

16. Mate Mimica, sudac Općinskog suda u Splitu,

17. Marisa Mrass, diplomirani pravnik iz Splita,

18. Miho Mratović, odvjetnički vježbenik iz Splita,

19. Dijana Mrčela, diplomirani pravnik iz Splita,

20. Meri Mrđen, diplomirani pravnik iz Splita,

21. Josip Mrkonjić, diplomirani pravnik iz Splita,

22. Ljiljana Mustapić, diplomirani pravnik iz Splita,

23. Rajka Nejašmić, sudac Općinskog suda u Splitu,

24. Vedrana Perkušić, sudac Općinskog suda u Splitu,

25. Robert Pešutić, diplomirani pravnik iz Splita,

26. Tihana Pivac, sudski savjetnik u Općinskom sudu u Splitu,

27. Marko Pribisalić, sudački vježbenik Općinskog suda u Splitu,

28. Damir Primorac, diplomirani pravnik iz Splita,

29. Nediljka Radić, sudac Općinskog suda u Splitu,

30. Anđelka Rađa, sudski savjetnik u Općinskom sudu u Splitu,

31. Dragan Ramljak, sudački vježbenik Općinskog suda u Splitu,

32. Damir Romac, odvjetnički vježbenik iz Splita,

33. Marija Šimičić, zamjenik državnog pravobranitelja u Splitu,

34. Vedrana Šimundža, sudski savjetnik u Općinskom sudu u Splitu,

35. Vlasta Vukičević, diplomirani pravnik iz Splita.

II

Imenovani suci Općinskog suda u Splitu stupit će na dužnost dana 4.
srpnja 1996. godine.

Broj: ID-43/1996.
Zagreb, 20. lipnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 63/1996-1251
## Odluka o imenovanju predsjednika Općinskog suda u Samoboru

### NN 63/1996 (26.7.1996.), Odluka o imenovanju predsjednika Općinskog suda u Samoboru

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. lipnja 1996. godine, donijelo je

## **ODLUKU**

### **O IMENOVANJU PREDSJEDNIKA OPĆINSKOG SUDA U SAMOBORU**

I

Za predsjednika *Općinskog suda u Samoboru* imenuje se:

- Josip Jambor, sudac Općinskog suda u Velikoj Gorici.

II

Imenovani predsjednik Općinskog suda u Samoboru stupit će na dužnost
dana 4. srpnja 1996. godine.

Broj: ID-40/1996.
Zagreb, 14. lipnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 63/1996-1253
## Odluka o imenovanju predsjednika županijskih sudova (u osnivanju)

### NN 63/1996 (26.7.1996.), Odluka o imenovanju predsjednika županijskih sudova (u osnivanju)

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 14. lipnja 1996. godine, donijelo je

## **ODLUKU**

### **O IMENOVANJU PREDSJEDNIKA ŽUPANIJSKIH SUDOVA (u osnivanju)**

I

Za predsjednika *Županijskog suda u Čakovcu* imenuje se:

- Vjekoslav Marđetko, predsjednik Općinskog suda u Čakovcu.

Za predsjednika *Županijskog suda u Koprivnici* imenuje se:

- Ivan Deković, predsjednik Općinskog suda u Koprivnici.

Za predsjednika *Županijskog suda u Slavonskom Brodu* imenuje se:

- Zlatko Mirković, sudac Općinskog suda u Slavonskom Brodu.

Za predsjednika *Županijskog suda u Virovitici* imenuje se:

- mr. Ivan Kaladić, sudac Županijskog suda u Osijeku.

Za predsjednika *Županijskog suda u Vukovaru* imenuje se:

- Ante Zeljko, predsjednik Općinskog suda u Vukovaru.

Za predsjednika *Županijskog suda u Zlataru* imenuje se:

- Marko Maloča, predsjednik Općinskog suda u Zlataru.

II

Imenovani predsjednici županijskih sudova stupit će na dužnost dana
4. srpnja 1996. godine.

Broj: ID-41/1996.
Zagreb, 14. lipnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 63/1996-1254
## Odluka o imenovanju predsjednika prekršajnih sudova

### NN 63/1996 (26.7.1996.), Odluka o imenovanju predsjednika prekršajnih sudova

# DRŽAVNO SUDBENO VIJEĆE

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93) a u svezi s člankom 153r.
stavak 1. Zakona o prekršajima ("Narodne novne" br. 2/73, 5/73, 21/74,
9/80, 25/84, 52/87, 27/87, 43/89, 8/90, 41/90, 59/90, 91/92, 22/95, 33/95),
Državno sudbeno vijeće na sjednici održanoj 14. lipnja 1996. godine, donijelo
je

# **ODLUKU**

### **O IMENOVANJU PREDSJEDNIKA PREKRŠAJNIH SUDOVA**

I

Za predsjednika *Prekršajnog suda u Benkovcu* imenuje se:

- Magda Troskot, sudac Prekršajnog suda u Zadru.

Za predsjednika *Prekršajnog suda u Drnišu* imenuje se:

- Mario Milić-Štrkalj, predsjednik Prekršajnog suda u Drnišu.

Za predsjednika *Prekršajnog suda u Hrvatskoj Kostajnici* imenuje
se:

Ante Žličarić, predsjednik Prekršajnog suda u Hrvatskoj Kostajnici.

Za predsjednika *Prekršajnog suda u Kninu* imenuje se:

- Ivica Krvavica, predsjednik Prekršajnog suda u Kninu.

Za predsjednika *Prekršajnog suda u Petrinji* imenuje se:

- Bojana Zagorac, sudac Prekršajnog suda u Petrinji.

Za predsjednika *Prekršajnog suda u Titovoj Korenici* imenuje se:

- Anton Stipetić, državni pravobranitelj u Ogulinu.

II

Imenovani predsjednici prekršajnih sudova stupit će na dužnost dana
4. srpnja 1996. godine.

Broj: ID-42/1996.
Zagreb, 14. lipnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 63/1996-1255
## Ispravak Zakona o izmjenama i dopunama Zakona o izboru članova predstavničkih tijela jedinica lokalne samouprave i uprave

### NN 63/1996 (26.7.1996.), Ispravak Zakona o izmjenama i dopunama Zakona o izboru članova predstavničkih tijela jedinica lokalne samouprave i uprave

# OBJAVA

Nakon izvršenog uspoređivanja s izvornim tekstom utvrđena je tiskarska
pogreška u Zakonu o izmjenama i dopunama Zakona o izboru članova predstavničkih
tijela jedinica lokalne samouprave i uprave, te se daje

## **ISPRAVAK**

### **ZAKONA O IZMJENAMA I DOPUNAMA ZAKONA O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I UPRAVE**

U članku 1. utvrđuje se da izmijenjeni naziv Zakona glasi:

"Zakon o izboru članova predstavničkih tijela jedinica lokalne samouprave
i jedinica lokalne uprave i samouprave."

Zagreb, 25. srpnja 1996.
Urbroj: 50501-96-627

Glavni i odgovorni urednik
**Marijan Prus,** v. r.

Ostalo, NN 63/1996-1256
## Ispravak Pravilnika o obrascima i sadržaju pedagoške dokumentacije i evidencije o učenicima u srednjim školama i učeničkim domovima

### NN 63/1996 (26.7.1996.), Ispravak Pravilnika o obrascima i sadržaju pedagoške dokumentacije i evidencije o učenicima u srednjim školama i učeničkim domovima

# OBJAVA

Nakon izvršenog uspoređivanja s izvornim tekstom utvrđena je pogreška
u Pravilniku o obrascima i sadržaju pedagoške dokumentacije i evidencije
o učenicima u srednjim školama i učeničkim domovima, objavljenom u "Narodnim
novinama", broj 47 od 14. lipnja 1996. godine te se daje

## **ISPRAVAK**

### **PRAVILNIKA O OBRASCIMA I SADRŽAJU PEDAGOŠKE DOKUMENTACIJE I EVIDENCIJE O UČENICIMA U SREDNJIM ŠKOLAMA I UČENIČKIM DOMOVIMA**

U članku 2. točki 4. umjesto riječi "matične" treba stajati riječ "razredne"
.

Zagreb, 25. srpnja 1996.
Urbroj: 50501-96-626

Glavni i odgovorni urednik
**Marijan Prus,** v. r.

Ostalo, NN 63/1996-1257
## Odluka o prijenosu osnivačkih prava nad javnom ustanovom "Dom mladih", Rijeka

### NN 64/1996 (30.7.1996.), Odluka o prijenosu osnivačkih prava nad javnom ustanovom "Dom mladih", Rijeka

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 25. srpnja 1996. godine donijela

## **ODLUKU**

### **O PRIJENOSU OSNIVAČKIH PRAVA NAD JAVNOM USTANOVOM "DOM MLADIH", RIJEKA**

I.

Osnivačka prava nad javnom ustanovom "Dom mladih", Rijeka, Laginjina
15, prenose se na Grad Rijeku.

II.

Ova Odluka stupa na snagu danom objave u "Narodnim novinama".

Klasa: 612-02/96-01/01
Urbroj: 5030104-96-3
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 64/1996-1259
## Odluka o koncesiji prava lova na lovištima u vlasništvu države

### NN 64/1996 (30.7.1996.), Odluka o koncesiji prava lova na lovištima u vlasništvu države

# VLADA REPUBLIKE HRVATSKE

Na temelju članka 21. stavka 1. Zakona o lovu ("Narodne novine", br.
10/94 i 25/96) i provedenog javnog natječaja, Vlada Republike Hrvatske
je na sjednici održanoj 25. srpnja 1996. godine donijela

## **ODLUKU**

### **O KONCESIJI PRAVA LOVA NA LOVIŠTIMA U VLASNIŠTVU DRŽAVE**

I.

Republika Hrvatska daje koncesiju prava lova na lovištima u vlasništvu
države na vrijeme od 30 godina i to sljedećim podnositeljima ponuda:

1. "ŽITKO" d.o.o. Zagreb - otvoreno lovište broj IX/4. - "CRNO JEZERO"
u površini od 18.083 ha, za iznos godišnje naknade od 186.250,00 kn;

2. LD "SOKOL" KOŠKA - otvoreno lovište broj XI/1. - "BUDIGOŠĆE" u površini
od 4.114 ha, za iznos godišnje naknade od 30.000,00 kn;

3. "NENADTRADE" d.o.o. Našice - otvoreno lovište broj XI/11. - "KRNDIJA
II" u površini od 6.740 ha, za iznos godišnje naknade od 63.111,00 kn;

4. "T.G.U." d.o.o. Zagreb - otvoreno lovište broj XVII/12 - "PAKLENI
OTOCI" u površini od 636 ha, za iznos godišnje naknade od 30.000,00 kn.

II.

Ministar poljoprivrede i šumarstva i podnositelj ponuda iz točke I.
ove Odluke, u skladu s člankom 23. Zakona o lovu i ovom Odlukom te ponudama
na javni natječaj, sklopit će Ugovor o koncesiji prava lova u pisanom obliku
u roku 30 dana od dana stupanja na snagu ove Odluke.

III.

Podnositelj ponuda iz točke I. ove Odluke, na temelju članka 42. stavka
2. Zakona o lovu donijet će lovnogospodarsku osnovu u roku od 90 dana od
dana stupanja na snagu ove Odluke, uz odobrenje Ministarstva poljoprivrede
i šumarstva.

IV.

Ukoliko pojedini podnositelj ponude iz točke I. ove Odluke odustane
od ponude ili ne pristupi sklapanju Ugovora, odnosno ne donese lovnogospodarsku
osnovu za predmetno lovište u propisanom roku objavit će se ponovni javni
natječaj.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 323-02/94-01/03
Urbroj: 5030116-96-3
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 64/1996-1261
## Odluka o utvrđivanju interesa Republike Hrvatske za izgradnju priključne ceste naselja Kučište - odvojak "Zamošće"

### NN 64/1996 (30.7.1996.), Odluka o utvrđivanju interesa Republike Hrvatske za izgradnju priključne ceste naselja Kučište - odvojak "Zamošće"

# VLADA REPUBLIKE HRVATSKE

Na temelju članka 9. Zakona o izvlaštenju ("Narodne novine", broj 9/94
i 35/94) Vlada Republike Hrvatske je na sjednici održanoj 25. srpnja 1996.
godine donijela

## **ODLUKU**

### **O UTVRĐIVANJU INTERESA REPUBLIKE HRVATSKE ZA IZGRADNJU PRIKLJUČNE CESTE NASELJA KUČIŠTE-ODVOJAK "ZAMOŠĆE"**

I.

Izgradnja priključne ceste naselja Kučište-odvojak "Zamošće", na nekretninama
u k.o. Kučište, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju
Parcelacijskoga elaborata izrađenoga temeljem Uvjeta uređenja prostora
(lokacijska dozvola), klasa: 350-05/91-02/277, urbroj: 2138-03/4-02/1-91-5,
od 14. rujna 1993. godine izdanih od strane Županije Dubrovačko-Neretvanske,
Sekretarijata za upravno pravne i opće poslove u Korčuli, Odjela za zaštitu
okoliša, prostorno uređenje i graditeljstvo.

III.

Ova Odluka stupa na snagu danom objave u "Narodnim novinama"

Klasa: 943-03/96-01/01
Urbroj: 5030107-96-17
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 64/1996-1262
## Odluka o darovanju poljoprivrednog zemljišta u vlasništvu države Javnom poduzeću "Hrvatske ceste"

### NN 64/1996 (30.7.1996.), Odluka o darovanju poljoprivrednog zemljišta u vlasništvu države Javnom poduzeću "Hrvatske ceste"

# VLADA REPUBLIKE HRVATSKE

Na temelju članka 40. Zakona o poljoprivrednom zemljištu ("Narodne novine",
broj 54/94 - pročišćeni tekst i 48/95), a u svezi s člankom 24b. Zakona
o dopunama Zakona o cestama ("Narodne novine", broj 48/96), Vlada Republike
Hrvatske je na sjednici održanoj 25. srpnja 1996. godine, donijela

## **ODLUKU**

### **O DAROVANJU POLJOPRIVREDNOG ZEMLJIŠTA U VLASNIŠTU DRŽAVE JAVNOM PODUZEĆU "HRVATSKE CESTE"**

I.

Javnom poduzeću "Hrvatske ceste" iz Zagreba daruje se poljoprivredno
zemljište u vlasništvu države u svrhu izgradnje Jadranske auto-ceste dionica
MASLENICA - ZADAR i to u k.o. Posedarje, označene kao:

- dio čest. zem. 143/1 u pov. od 117.388 m2,

- dio čest. zem. 143/243 u pov. od 29100 m2,

- dio čest. zem. 143/244 u pov. od 16300 m2,

- dio čest. zem. 1051 u pov. od 981 m2,

- dio čest. zem. 1053/2 u pov. od 2166 m2,

- čest. zem. 1054 u pov. od 349 m2,

- čest. zem. 1055 u pov. od 349 m2,

- dio čest. zem. 1061/1 u pov. od 21083 m2,

- dio čest. zem. 1109/2 u pov. od 1372 m2,

- dio čest. zem. 1111/2 u pov. od 600 m2,

- čest. zem. 1115/1 u pov. od 265 m2,

- dio čest. zem. 1141/1 u pov. od 3029 m2,

- dio čest. zem. 1145/1 u pov. od 300 m2,

- dio čest. zem. 1115/2 u pov. od 300 m2,

- dio čest. zem. 1116 u pov. od 2351 m2,

- dio čest. zem. 1140 u pov. od 663 m2,

sve upisano u Zemljišno-knjižnom odjelu Općinskog suda Zadar za k.o.
Posedarje kao društveno vlasništvo.

II.

Parcele iz točke I. ove Odluke oformljene su prema Prijavnom listu o
izvršenoj promjeni na zemljištu uslijed izgradnje ceste MASLENICA - ZADAR
1 Ureda za katastarsko-geodetske poslove Zadar, Klasa: 932-7/94-16/171,
Urbroj: 2198-06-1/16-94-1, od 3. ožujka 1994.

III.

Ovlašćuje se ministar poljoprivrede i šumarstva da, u ime Republike
Hrvatske, sa Javnim poduzećem "Hrvatske ceste" sklopi Ugovor o darovanju
predmetnog zemljišta.

IV.

Ova Odluka stupa na snagu danom objave u "Narodnim novinama".

Klasa: 945-02/96-01/01
Urbroj: 5030107-96-29
Zagreb, 25. srpnja 1996.

Predsjednik
**mr. Zlatko Mateša,** v. r.

Odluka, NN 64/1996-1263
## Rješenje o razrješenju Vladimira Krambergera položaja pomoćnika ministra gospodarstva

### NN 64/1996 (30.7.1996.), Rješenje o razrješenju Vladimira Krambergera položaja pomoćnika ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 25. srpnja 1996. godine
donijela

## **RJEŠENJE**

### **O RAZRJEŠENJU POMOĆNIKA MINISTRA GOSPODARSTVA**

Razrješuje se VLADIMIR KRAMBERGER položaja pomoćnika ministra gospodarstva.

Klasa: 080-02/96-02/72
Urbroj: 50304/2-96-01
Zagreb, 25. srpnja 1996.

Predsjednik
**mr. Zlatko Mateša,** v. r.

Rješenje, NN 64/1996-1264
## Rješenje o razrješenju Željka Matiše položaja pomoćnika ministra gospodarstva

### NN 64/1996 (30.7.1996.), Rješenje o razrješenju Željka Matiše položaja pomoćnika ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 25. srpnja 1996. godine
donijela

## **RJEŠENJE**

### **O RAZRJEŠENJU POMOĆNIKA MINISTRA GOSPODARSTVA**

Razrješuje se ŽELJKO MATIŠA položaja pomoćnika ministra gospodarstva.

Klasa: 080-02/96-02/74
Urbroj: 50304/2-96-01
Zagreb, 25. srpnja 1996.

Predsjednik
**mr. Zlatko Mateša,** v. r.

Rješenje, NN 64/1996-1265
## Rješenje o razrješenju dr. Milana Ćuvala položaja pomoćnika ministra gospodarstva

### NN 64/1996 (30.7.1996.), Rješenje o razrješenju dr. Milana Ćuvala položaja pomoćnika ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine" br. 41/90, 8/91, 14/91, 53A/91, 9/92, 55/92 i 29/94) i članka 42.
stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 25. srpnja 1996. godine
donijela

## **RJEŠENJE**

### **O RAZRJEŠENJU POMOĆNIKA MINISTRA GOSPODARSTVA**

Razrješuje se dr. MILAN ĆUVALO položaja pomoćnika ministra gospodarstva.

Klasa: 080-02/96-02/73
Urbroj: 50304/2-96-01
Zagreb, 25. srpnja 1996.

Predsjednik
**mr. Zlatko Mateša,** v. r.

Rješenje, NN 64/1996-1266
## Rješenje o imenovanju Željka Lalića pomoćnikom ministra gospodarstva

### NN 64/1996 (30.7.1996.), Rješenje o imenovanju Željka Lalića pomoćnikom ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 25. srpnja 1996. godine
donijela

## **RJEŠENJE**

### **O IMENOVANJU POMOĆNIKA MINISTRA GOSPODARSTVA**

Imenuje se ŽELJKO LALIĆ pomoćnikom ministra gospodarstva.

Klasa: 080-02/96-05/20
Urbroj: 50304/2-96-01
Zagreb, 25. srpnja 1996.

Predsjednik
**mr. Zlatko Mateša,** v. r.

Rješenje, NN 64/1996-1267